  Виталий Пронин Кылем толэзьлэн пумаз Москваын ортчиз «Арлэн семьяез» конкурсын вормисе потэмъёсты пусъён. Отчы пыриськизы Россилэн пӧртэм сэрегъёсысьтыз 80-лэсь ятыр семьяос. Пӧлазы вал Кияса ёросысь Вуж Салья гуртысь Григорьевъёс но. Ӵапак соос туэ вормисе потӥзы «Арлэн семьяез» конкурслэн «Выжыосты утисьёс» номинацияз. Соос пыртэмын Россиысь усто 18 семьяос пӧлы. Вормисе потэмъёс понна Москваын кырӟазы тодмо артистъёс. Григорьевъёс 3 нунал куспын Москвалэн пӧртэм интыосаз вуылӥзы, мастер-классъёсы пыриськизы, асьсэос кадь ик мукет усто семьяосын пумиськылӥзы. — Ми выжыкылэ вуылӥмы кадь, - огымысь пусъё Григорьев кузпалъёс. - «Космос» гостиницаез асьме синъёсынымы адӟимы, адӟем гинэ ӧвӧл, 23-тӥ этажаз улӥмы! Вунонтэм кылёз мукет улосъёсысь семьяосын тодматскеммы. Куд-огаз 13-15 нылпи будэто. Кыӵе соос адӟем карымонэсь! Конкурслы ӟеч дасяськимы ке но, ӟечкылан ужрадын кӧтмы ик шурдӥз! Семьялэн йырыз - Григорьев Сергей Алексеевич - технологилы дышетӥсь, кивалтэ Вуж Салья гуртысь атайёслэн кенешенызы. Нош кузпалыз Любовь Павловна пыриське гуртысьтызы нылкышно кенеше, сяська будэтыны, киужен вырыны яратэ. 3 нылпиоссы пырисько пӧртэм ӵошатсконъёсы. Та семья понна валтӥсь интыын - удмурт выжыосты утён но со пыр мукет выжыысь калыкъёс пӧлын астэ возьматон. Сергей Захаров Туспуктэм басьтэмын http://minsoc18.ru/ сайтысь  